**ยาล้างตา**

**ชนิดน้ำยาไอโซโทนิค**

**[ชื่อการค้า ปรับตามทะเบียนยา]**

**เป็นยาใช้เฉพาะที่ ห้ามรับประทาน**

**1. ยานี้คือยาอะไร**

**1.1 ยานี้มีชื่อว่าอะไร**

* ยานี้ชื่อว่า ยาล้างตา ประกอบด้วย โซเดียมคลอไรด์ (sodium chloride) และวัตถุกันเสียที่เหมาะสม เช่น เบนซาลโคเนียมคลอไรด์ (benzalkonium chloride) หรือ คลอร์เฮ็กซิดีน (chlorhexidine) [ปรับตามทะเบียนยา]

**1.2 ยานี้ใช้เพื่ออะไร**

* ใช้ล้างตาเพื่อบรรเทาอาการแสบตา ระคายเคืองตา เนื่องจากสิ่งสกปรก ผงหรือควันเข้าตา

**2. ข้อควรรู้ก่อนใช้ยา**

**2.1 ห้ามใช้ยานี้เมื่อไร**

* เคยแพ้ยานี้ หรือส่วนประกอบของยานี้

**3. วิธีใช้ยา**

**3.1 ยานี้ใช้อย่างไร**

* ใช้ล้างตาวันละ 2-3 ครั้ง
* วิธีการใช้ยา
* เทน้ำยาลงในถ้วยล้างตาประมาณสามในสี่ของปริมาตรถ้วย
* ก้มหน้าลงและยกถ้วยล้างตาขึ้นให้ปากถ้วยล้างตาแนบสนิทกับรอบดวงตา
* เงยหน้าขึ้นและลืมตา กรอกตาไปมาในน้ำยา

**3.2 ถ้าใช้ยานี้เกินขนาดที่แนะนำ ควรทำอย่างไร**

* ให้สังเกตอาการอย่างใกล้ชิด และรีบไปโรงพยาบาลพร้อมยานี้หรือบรรจุภัณฑ์ทันทีหากมีอาการผิดปกติ

**4. ข้อควรปฏิบัติระหว่างใช้ยานี้**

* ล้างมือให้สะอาดทุกครั้งก่อนใช้และหลังใช้ยา
* ล้างถ้วยล้างตาด้วยน้ำสะอาดทุกครั้งก่อนนำมาใช้ และหลีกเลี่ยงการสัมผัสบริเวณขอบและด้านในถ้วยล้างตา เพื่อป้องกันการปนเปื้อนที่ถ้วยล้างตา
* หากใส่คอนแทคเลนส์ ควรถอดก่อนใช้ยาล้างตา
* ห้ามนำน้ำยาที่ใช้ล้างตาแล้วกลับมาใช้ซ้ำอีก เพื่อป้องกันการติดเชื้อ
* หากใช้ยานี้แล้วอาการแย่ลงหรือไม่ดีขึ้น ควรปรึกษาแพทย์หรือเภสัชกร

**5. อันตรายที่อาจเกิดจากยา**

* 1. **อาการที่ต้องหยุดยาแล้วไปพบแพทย์ทันที**
* บวมที่ใบหน้าเปลือกตา ริมฝีปาก ลมพิษ
* หน้ามืดเป็นลม แน่นหน้าอกหายใจลำบาก
* ผื่นแดงตุ่มพองผิวหนังหลุดลอก มีจ้ำตามผิวหนัง
	1. **อาการที่ไม่จำเป็นต้องหยุดยา แต่ถ้ามีอาการรุนแรงให้ไปพบแพทย์ทันที**
* ไม่มีข้อมูลอันตรายจากยาอื่น ๆ ที่ชัดเจน แต่หากมีอาการผิดปกติใด ๆ ภายหลังการใช้ยานี้ให้รีบไปพบแพทย์หรือเภสัชกร

**6. ควรเก็บยานี้อย่างไร**

* ยานี้มีอายุ 1 เดือนหลังจากเปิดใช้ครั้งแรก
* เก็บไว้ในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก

**7. ลักษณะและส่วนประกอบของยา**

* ลักษณะยา: ยาน้ำใสไม่มีสี
* ตัวยาสำคัญ:
* โซเดียมคลอไรด์
* เบนซาลโคเนียมคลอไรด์ หรือ คลอร์เฮ็กซิดีน
* ขนาดบรรจุ: ขวดละไม่เกิน 240 มิลลิลิตร พร้อมถ้วยล้างตา

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

เอกสารนี้ปรับปรุงครั้งล่าสุด ………….

**ศึกษาข้อมูลยาเพิ่มเติมทางเว็บไซต์ของ อย.**

<http://druglink.fda.moph.go.th/u1dr>... หรือ QR code
ที่เชื่อมมายังเว็บไซต์ของ อย.
<ปรับตามทะเบียนยา>